
 Hej ungzone. Jeg har et lille problem her som jeg håber i kan hjælpe mig med. Jeg har den her bedste veninde i min klasse, men jeg føler lidt at hun ik rigtig vil være venner med mig mere. Hun taler næsten aldrig til mig og hun ingorere mig og sådan. Og jeg ved bare virkelig ikke hvad jeg skal gøre for er bange for at miste hende. Håber i kan hjælpe mig. 
Bange for at miste en
=====================



Hej med dig,

Øv, det lyder som en rigtig træls situation for dig! Det er aldrig en rar følelse, hvis man synes, man er ved at miste en god veninde.

Jeg synes, du skal prøve at spørge din veninde om, hvorfor hun ikke taler til dig, og så fortæl hende, at du faktisk oplever, at hun ignorerer dig. Så får hun også en mulighed for at fortælle, hvordan hun måske har det.

Et andet forslag er, at du kan spørge din lærer, om han eller hun vil hjælpe dig og din veninde. Så kan I sætte jer ned alle tre, og du kan fortælle, hvordan du går og har det. Ingen skal have det træls, ligesom du har det lige nu.

Jeg håber, I finder ud af det sammen!

De bedste hilsner,

Sofie

 

Hej med dig

Jeg er ked af at høre, at du føler du er ved at miste din bedste veninde. Har du prøvet at fortælle hende, hvordan du har det? Det er ikke sikkert hun ved, at hun gør dig bange og ked af det, så hvis du fortæller hende om det, kan hun forholde sig til det, og måske fortælle dig, hvis der er noget, der går hende på eller andet. 

Det er meget normalt at være bange for at miste dem, man holder af - det viser bare, at du er rigtig glad for din veninde. Derfor tænker jeg også, at det bedste ville være at tage en snak med hende. 

Jeg håber I finder ud af det, og at I får talt sammen. 

Mange hilsner fra Regitze  










Hey du!



 

Det lyder som en
hård situation, som du er i. Det er ikke sjovt, når folk man har tætte virker
til at trække sig fra en, uden man ved hvorfor. 



 

Jeg tænker, at du
bliver nødt til at snakke med din veninde. Du kan ikke blive ved med at stå og
ikke vide, hvad der foregår - om din veninde er sur på dig eller om det er
noget helt andet, der er grunden til hendes opførsel. Det kan jo sagtens være,
at det er en helt anden grund til, hvorfor hun måske er lidt distræt. Derfor
synes jeg, at du skal få sagt til hende, at du føler, at hun trækker sig fra
dig og du gerne vil snakke om det. Det er vigtigt, at i tager snakken ansigt
til ansigt og hvor i har ro til at snakke om det uden forstyrrelser. Derfor
kunne du spørge hende, om I ikke skal mødes hjemme hos dig en af dagene, hænge
ud og snakke om det. 



 

Du skriver, at du er
bange for at miste hende. Men spørg dig selv: hvorfor skulle du miste hende? Du
har jo ikke gjort noget galt, og hvis du har, så burde hun da sige det? Så jeg
synes, at du skal trække vejret dybt ned og få taget snakke med din veninde. 



 

Håbe du kan bruge
mit svar :) Al held og lykke herfra!


VH.


Gustav





  
 